C 323/106
EL
Επίσημη Εφημερίδα της Ευρωπαϊκής Ένωσης
26.8.2022
5.12.
Η ΕΟΚΕ πιστεύει ότι ένα πλαίσιο της ΕΕ για τον περιορισμό ή τη μείωση των εκπομπών μεθανίου στον τομέα της ενέργειας είναι καλή ιδέα.
Θα πρέπει να υπάρξει μέριμνα ώστε να διασφαλιστεί ότι οι απαιτήσεις παρακολούθησης για τον τομέα του αερίου είναι εφικτές, για παράδειγμα κατά τη μέτρηση, την υποβολή εκθέσεων και την επαλήθευση των δεδομένων για τις εκπομπές.
Αυτό θα πρέπει να περιλαμβάνει τον καθορισμό κατάλληλων προθεσμιών επιθεώρησης για τις εγκαταστάσεις, με διάκριση μεταξύ της τεχνικής τους κατάστασης και της ηλικίας τους.
Θα πρέπει να ληφθούν υπόψη οι υφιστάμενες βιομηχανικές πρωτοβουλίες για τη μείωση των εκπομπών [Σύμπραξη των τομέων πετρελαίου και αερίου για το μεθάνιο (OGMP)], καθώς και η ανάγκη ενίσχυσης της διεθνούς συνεργασίας στο πλαίσιο πρωτοβουλιών όπως η Δέσμευση για το Μεθάνιο και ο Συνασπισμός για το Κλίμα και τον Καθαρό Αέρα.
5.13. Επί του παρόντος, μεγάλο μέρος των δεδομένων για τις εκπομπές μεθανίου από ορυκτά καύσιμα δεν αναφέρεται επαρκώς.
Η ΕΟΚΕ επικροτεί τις προτάσεις για την παρακολούθηση, την υποβολή εκθέσεων και την επαλήθευση, ιδίως όταν εφαρμόζονται για την πρόληψη διαρροών κατά μήκος των αγωγών αερίου.
Πρωτοβουλίες όπως το Διεθνές Παρατηρητήριο Εκπομπών Μεθανίου (IMEO), καθώς και η χρήση δορυφορικών τεχνολογιών για τον εντοπισμό των εν λόγω διαρροών, θα πρέπει να εξορθολογιστούν και να λάβουν προτεραιότητα.
Οι πρακτικές αδικαιολόγητου εξαερισμού και καύσης σε πυρσό θα πρέπει να απαγορευθούν στην ΕΕ.
Οι εξαιρέσεις στον κανόνα αυτό θα πρέπει να περιορίζονται σε καταστάσεις έκτακτης ανάγκης και καταστάσεις που σχετίζονται με την ασφάλεια.
Όσον αφορά το βιομεθάνιο, αρκετά κράτη μέλη της ΕΕ έχουν ήδη εφαρμόσει τεχνικά και ρυθμιστικά μέτρα παρακολούθησης και αποφυγής.
Αυτό θα μπορούσε να συμβάλει στην αξιολόγηση των εκπομπών μεθανίου κατά την εκμετάλλευση των ορυκτών. 5.14.
Η ΕΟΚΕ γνωρίζει καλά ότι οι περισσότερες διαρροές μεθανίου πραγματοποιούνται εκτός της ΕΕ, και, για τον λόγο αυτό, είναι αναγκαία η εφαρμογή και η επιβολή ενός προτύπου εισαγωγών της ΕΕ για τις επιδόσεις ως προς τις εκπομπές μεθανίου για τις εισαγωγές αερίου.
Το εν λόγω πρότυπο εισαγωγών θα πρέπει να θέτει έναν δείκτη αναφοράς για τις αποδεκτές εκπομπές προηγούμενου σταδίου.
Το πρότυπο αυτό θα πρέπει να αναπτυχθεί ήδη στο πλαίσιο του εν λόγω κανονισμού.
Επιπλέον, θα πρέπει να εξεταστεί η συμπερίληψη των ανάντη εκπομπών μεθανίου στο σύστημα τιμολόγησης των εκπομπών CO2. 5.15.
Η πρόταση μείωσης των εκπομπών μεθανίου επικεντρώνεται στον τομέα της ενέργειας.
Η ΕΟΚΕ επαναλαμβάνει τη σημασία των εκπομπών μεθανίου από τη γεωργία.
Όπως αναφέρεται στη στρατηγική της Επιτροπής για το μεθάνιο, οι γεωργοί θα πρέπει να λάβουν στήριξη για να μειώσουν τις εκπομπές μεθανίου.
Αυτή θα μπορούσε να συνίσταται στη συμπερίληψη στην κοινή γεωργική πολιτική εντολής για την παροχή μέτρων για την ανταμοιβή της μείωσης των εκπομπών μεθανίου από τους γεωργούς.
Βρυξέλλες, 19 Μαΐου 2022.
Η Πρόεδρος της Ευρωπαϊκής Οικονομικής και Κοινωνικής Επιτροπής Christa SCHWENG